text: মনুসংহিতা বা মনুস্মৃতি বৈদিক সনাতন ধর্মালম্বী অনুসারীদের অনুশাসনে ব্যবহৃত মূখ্য এক স্মৃতিগ্রন্থ। বর্তমানে এ নামে প্রচলিত যে গ্রন্থটি পাওয়া যায় তা মোট ১২ প্রকরণে বিভক্ত এবং ২৬৮৩ পংক্তি বা শ্লোকের বেশ বড়সড় সংকলন।
  
  রচক ও রচনাকাল 
  গ্রন্থটির নামেই রচনাকারী উপস্থিত । হিন্দুধর্মের প্রাচীনতম গ্রন্থ ঋগ্বেদের এক রচক মনুকে পাওয়া যায় যিনি এককভাবে ৪ , যৌথভাবে ২ ও বৈকল্পিকভাবে ১  সূক্ত রচনা করেছিলেন । মন্যু নামী আরেক ঋষিকেও ২ সূক্তের রচক হিসেবে দেখা যায়  । এ মনু যদি মনুস্মৃতি বা মনুসংহিতার রচয়িতা হয়ে থাকেন তাহলে তার সময়কাল ন্যূনতম ২০০০খ্রীপূ । ঋগ্বেদের পরে ব্রাহ্মণ , প্রাতিশাখ্য ও আরণ্যককাল পেরিয়ে এমন ব্যক্তিনামাঙ্কিত অনুশাসনসূত্রাদি গ্রন্থিত হয়েছে যেগুলি আসলে বেদ-অনুসরণের নিমিত্তে রচিত শিক্ষা , কল্প , ব্যাকরণ , নিরুক্ত , ছন্দ ও জ্যোতিষ এর অন্তর্ভুক্ত কল্পশ্রেণীর শ্রৌত- , গৃহ্য- , ধর্ম- ও শূল্ব-সূত্রাদির সংকলন ।
  
  অন্তর্ভুক্ত বিষয়াদি 
  মানুষকে অনুশাসিত করার সূত্র বা নীতিই এর মূখ্য আলোচ্য বিষয় হলেও সৃষ্টির আদি থেকে বর্তমান আরো বিষয়ও মনু ঋষি তার স্মৃতি বা সংহিতায় আলোচনা করেছেন ।
  
  অধ্যায়বিন্যাস
  মনুসংহিতা ২৬৮৩ পংক্তি বা শ্লোক নিয়ে ১২ অধ্যায়ে বিভক্ত।
   ১ সৃষ্টিরহস্যবিজ্ঞান প্রকরণ ১১৯ পংক্তি বা শ্লোক
   ২ ধর্মানুষ্ঠান প্রকরণ ২৪৯ পংক্তি
   ৩ ধর্মসংস্কার প্রকরণ ২৮৬ পংক্তি
   ৪ ব্রহ্মচর্য্য-গার্হস্থ্যাশ্রমধর্ম প্রকরণ ২৬০ পংক্তি
   ৫ অশৌচবিধিবিধান প্রকরণ ১৬৯ পংক্তি
   ৬
  বানপ্রস্থ প্রকরণ ৯৭ পংক্তি
   ৭ রাজ্যনিয়ন্ত্রণ প্রকরণ ২২৬ পংক্তি
   ৮ রাষ্ট্রনীতি প্রকরণ ৪২০ পংক্তি
   ৯ ব্যাবহারিকধর্ম প্রকরণ ৩৩৫ পংক্তি
   ১০ সামাজিকনীতি প্রকরণ ১৩০ পংক্তি
   ১১ প্রায়শ্চিত্ত-সিদ্ধান্ত প্রকরণ ২৬৬ পংক্তি
   ১২ মোক্ষধর্ম প্রকরণ ১২৬ পংক্তি
  
  আরও দেখুন 
  হিন্দুধর্ম হিন্দুশাস্ত্র
  বেদ ঋগ্বেদ সামবেদ যজুর্বেদ অথর্ববেদ
  শ্রীমদ্ভগবদ্গীতা ব্রহ্মসূত্র
  
  পাদটীকা 
  
  বিষয়শ্রেণী:হিন্দু ধর্মগ্রন্থ
title: মনুসংহিতা